Testament Petra II Petrovića Njegoša 


Slava Tebje, pokazavšemu nam svjet! 


— Hvala ti Gospodi, jer si me na brijegu jednoga tvojega svijeta udostojio izvesti i 
zrakah jednoga tvojega svijeta divnoga sunca blagovolio napojiti. Hvala ti Gospodi, jer si 
me na zemlji nad milionima i dušom i tijelom ukrasio. Koliko me je od moga đetinstva 
tvoje nepostižimo veličestvo topilo u gimne — u gimne božestvene radosti, udivlenija i 
veleljepote tvoje, toliko sam bjednu sudbinu ljudsku sa užasom rasmatrao i oplakivao. 
Tvoje je slovo sve iz ništa stvorilo, tvome je zakonu sve pokorno. Čovjek je smrtan i 
mora umrijeti. Ja sa nadeždom stupam k tvojemu svetilištu božestvenom, kojega sam 
svijetlu sjenku nazrio jošte s brijega, kojega su moji smrtni koraci mjerili. Ja na tvoj poziv 
smireno idem, ili pod tvojim lonom da vječni san boravim, ili u horove besmrtne da te 
vječno slavim. 


Ako mi se dogodi sada da umrem, ovaj način poslije sebe ostavljam: 


— 1-vo. Nasljednika mojega ostavljam Danila, Stankova sina, a mojega sinovca, 
kojemu ostavljam vladičestvo, kako je od starine uzakonjeno u Crnu Goru. Istome 
Danilu svekoliko moje dvižimo imuće, što imam u Crnu Goru, ostavljam; i preporučujem 
mojemu bratu Peru, da Danila u svačemu, kako svojega sina, nastavlja, doklena se 
Danilo učini sposoban narodom upravljati. 


— 2. Novci, koji su mi u ekonom. banki u Peterburgu, od kojijeh su obligacije u ministra 
inostranijeh djela, njih ostavljam NARODU CRNOGORSKOME, to jest: da su narodnji, 
a dobit od njih, da prima vladika, koji bio, i za istu dobit da im kupuje praha da brane 
svobodu, a u gladne godine, da kupuje za iste novce žito, i bez pare i dinara da ga dijeli 
sirotinji CRNOGORSKOJ I BRDSKOJ, ali nikada da ne može rečene novce iz banke 
izvaditi, no vječno u nju da ostanu, samo dobitkom da se polzuju. 


— 3. Za novce, koji su mi u Beču, 50 hiljada florina — u barona Sine, a 50 hiljada u 
gosp. Tirke, dobit s ove stotinu hiljada florinah ostavljam roditeljima i dvjema sestrama, 
da istu dobit uživaju, dok su oni četvero živi, a pošto mi se prestave i roditelji i sestre, 
onda pare ostaju za NAROD CRNOGORSKI na isti način, kako i oni, što su u 
Peterburgu. Za isto molim i ministarstvo mojega pokrovitelja, kako bih se ja prestavio, 
da primi obligacije od ovijeh novaca u Beču i da prenese iste novce kod onijeh novacah 
u Peterburgu, da ne bi poginuli jadnom NARODU CRNOGORSKOMU. 


— 4. 50 hiljada florinah od računa od žita, koji su mi u mojega brata Pera, neka ih moj 
brat Pero razdava narodu (po zajmu i u pomoć) i neka ji kupi od naroda na onaj laki 
način, kako sam ja uredio, a po smrti mojega brata Pera neka se spreme u Peterburg u 
banku, đe su i proči moji novci, pa neka se dobitkom istijeh postupa po načinu 
gorerečenom za proče novce; ali, u glavu, ni od jednijeh novacah ovijeh da niko ne 


smije taći; no da vječno u banki stoje, da bi koliko toliko priskočilo u nuždi kukavnome, 
no u isto doba i vitežkomu NARODU CRNOGORSKOMU. 


— 5. 40 hiljada florinah, te su u gvozdenoj kasi na Cetinju, ono neka se za nužde 
narodne troše, kako vide moj nasljednik Danilo i moj brat Pero. 


Ko išta iz ovoga ovđe upisatoga preinači, bio mu crn i obraz pred ljudma i jarostni se 
sud Božij nad njime izvršio za tu grdnu nepravdu, koju bi pred licem neba i zemlje 
učinio. 


— Ovaj testamenat u originalu ostavlja se u konsulat ruski u Dubrovnik za veliku 
sigurnost i točnost. 


Na Prčanju, 20. maja 1850. god. 
Vladika crnogorskij P. P. Njegoš 


